open-index/open-wikipedia-markdown huggingface dataset:
Βασίλης Σκούτας

Ο ** Βασίλης Σκούτας** (γεννημένος την 1η Μαΐου 1961, στα Τρίκαλα) είναι Έλληνας παλαίμαχος ποδοσφαιριστής, που έχει συνδέσει το όνομά του και την καριέρα του κυρίως με τον Άρη Θεσσαλονίκης.

## Ποδοσφαιρική σταδιοδρομία
Ξεκίνησε τη σταδιοδρομία του στην γενέτειρά του, όπου πρωτόπαιξε για την τοπική ομάδα των Τρίκαλων και διακρίθηκε για την ταχύτητα και την μαχητικότητά του. 
Το καλοκαίρι του 1980 μεταγράφηκε στον Άρη Θεσσαλονίκης όπου και παρέμεινε για 6 χρόνια. Με τους «κίτρινους» είχε συνολικά 84 συμμετοχές και 9 τέρματα (73 για το Πρωτάθλημα με 7 τέρματα και 11 για το Κύπελλο Ελλάδας και 2 τέρματα). Πραγματοποίησε το ντεμπούτο του με τον Άρη, στις 7 Ιουνίου 1981 στον αγώνα, Άρη – ΑΕΛ 3-4. 

Μάλιστα η ΑΕΛ υπήρξε η επόμενη ομάδα στην οποία μεταγράφηκε, το καλοκαίρι του 1986, όμως η πορεία του στο Αλκαζάρ υπήρξε σύντομη  καθώς μια εγχείρηση μηνίσκου σε συνδυασμό με την ταυτόχρονη στρατιωτική θητεία , τον κράτησαν στις μόλις οκτώ συμμετοχές για το πρωτάθλημα και 2 για το Κύπελλο. 

Το 1987 υπέγραψε συμβόλαιο συνεργασίας με τον Ολυμπιακός Βόλου αγωνιζόμενος μια σεζόν (1987-88) στη Β Εθνική και δυο σεζόν στην Α’ Εθνική (1988-90).
Από τον Ιούλιο του 1990 και για μια τριετία συνέχισε στον ΠΑΣ Γιάννενα , για να ακολουθήσει μια αρχική διετή παρουσία στην Αναγέννησης Καρδίτσας (1993-95)  και μια σεζόν (1995-96) στη Νίκη Βόλου . 

Συνέχισε να αγωνίζεται στο ερασιτεχνικό ποδόσφαιρο και πιο συγκεκριμένα στον **Αχιλλέα Μπάρας Τρικάλων** (1996-97) και έπειτα στον Α.Ο. Καρδίτσας (1997-1999).

## Παραπομπές


## Πηγές
* Προφίλ του Β. Σκούτα στο transfermarkt.com
* Αφιέρωμα στον Βασίλη Σκούτα

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Ντίνος Μαυροειδής

Ο **Ντίνος Μαυροειδής** (Αθήνα, 1941 - 28 Φεβρουαρίου 2024) ήταν Έλληνας σκηνοθέτης της τηλεόρασης και του κινηματογράφου.

## Βιογραφία
Γεννήθηκε στην Αθήνα το 1941 όπου Σπούδασε κινηματογράφο και θέατρο. Εργάστηκε ως βοηθός σκηνοθέτη και διευθυντής παραγωγής σε περισσότερες από 60 ελληνικές και ξένες κινηματογραφικές παραγωγές. Ήταν ένας από τους βασικούς συνεργάτες της Φίνος Φιλμ. Σκηνοθέτησε σειρές για την τηλεόραση και έγραψε τρία διηγήματα.

Απεβίωσε σε ηλικία 83 ετών στις 28 Φεβρουαρίου 2024.

## Φιλμογραφία
* 1967 - *Ασυμφωνία*
* 1982 - *Το ευτυχισμένο πρόσωπο της Λεωνόρας*
* 1983 - *Ο ερωτισμός στην Αρχαία Ελλάδα*
* 1885 - *Ιανός*
* 1985 - *Ένα σενάριο είναι η ζωή μας*
* 1989 - *Πατρός αγνώστου*
* 1993 - *Χωρίς μακιγιάζ* (τηλεοπτική σειρά)
* 2003 - *Μια υπέροχη μέρα*

## Παραπομπές
Λινοτόπι Καστοριάς

Το **Λινοτόπι** (επισήμως ***Λινοτόπιον***, γνωστό και ως **Λιανοτόπι** ή **Λιανότοπος**, είναι εγκαταλελειμμένο χωριό της Περιφερειακής Ενότητας Καστοριάς το οποίο υπάγεται στον δήμο Νεστορίου της Περιφέρειας Δυτικής Μακεδονίας.

Το Λινοτόπι βρίσκεται στους βόρειους πρόποδες του Γράμου, στην κοιλάδα του ρέματος Λινοτοπίου, παραποτάμου του Αλιάκμονα.

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Νεστορίου
Βραβεία Βρετανικής Ακαδημίας Κινηματογράφου 2019

Η **73<sup>η</sup> απονομή των [[Βραβεία Βρετανικής Ακαδημίας Κινηματογράφου|Βραβείων της Βρετανικής Ακαδημίας Κινηματογράφου]]**, γνωστά κυρίως ως **Βραβεία BAFTA**, η οποία τίμησε τις καλύτερες ταινίες του 2019, πραγματοποιήθηκε στις 2 Φεβρουαρίου 2020 στο Royal Albert Hall του Λονδίνου. Οικοδεσπότης της βραδιάς ήταν ο Γκρέιαμ Νόρτον.

Το βραβείο Καλύτερης Ταινίας κέρδισε η ταινία *[[1917 (ταινία)|1917]]*, με τον Σαμ Μέντες να βραβεύεται και ως Καλύτερος Σκηνοθέτης. Οι Χοακίν Φίνιξ και Ρενέ Ζελβέγκερ κέρδισαν τα βραβεία Α' Ανδρικού και Γυναικείου Ρόλου αντίστοιχα και οι Μπραντ Πιτ και Λόρα Ντερν τα βραβεία Β' Ανδρικού και Γυναικείου Ρόλου αντίστοιχα. Καλύτερη Βρετανική Ταινία της χρονιάς αναδείχτηκε επίσης η ταινία *[[1917 (ταινία)|1917]]*.

## Βραβεία και Υποψηφιότητες
### Ειδικό βραβείο (Academy Fellowship)
**[[Κάθλιν Κένεντι]]**

### Προσφορά στον Βρετανικό Κινηματογράφο
**[[Άντι Σέρκις]]**

## Πολλαπλές υποψηφιότητες
* **11**: *[[Joker (ταινία, 2019)|Joker]]* 
* **10**: 'Ο Ιρλανδός*, *Κάποτε στο… Χόλιγουντ*
* *'9**: ''[[1917 (ταινία)|1917]]''
* **6**: ''[[Τζότζο]]''
* **5**: ''[[Μικρές κυρίες (ταινία, 2019)|Μικρές κυρίες]]'', ''[[Ιστορία γάμου]]'', ''[[Οι Δύο Πάπες]]''
* **4**: ''Για την μικρή Σάμα'', ''[[Παράσιτα (ταινία)|Παράσιτα]]'', ''Rocketman''
* **3**: ''[[Βόμβα (ταινία, 2019)|Βόμβα]]'', ''[[Κόντρα σε Όλα]]'', ''[[Τζούντι (ταινία, 2019)|Τζούντι]]'', ''[[Star Wars: Skywalker - Η Άνοδος]]''
* **2**: ''Δόλωμα''

==Πολλαπλά βραβεία==
* **7**: ''[[1917 (ταινία)|1917]]''
* **3**: ''[[Joker (ταινία, 2019)|Joker]]''
* **2*': *Παράσιτα''

## Παραπομπές


## Εξωτερικοί σύνδεσμοι
* Επίσημη ιστοσελίδα των Βραβείων Βρετανικής Ακαδημίας

2019
BAFTA
Γιαζγκαζεφστσίζνα

Η **Γιαζγκαζεφστσίζνα** (πολωνικά: Jazgarzewszczyzna) είναι χωριό της Γκμίνα Λεσνοβόλα, στο Πόβιατ Πιασέτσνο του Βοεβοδάτου Μασοβίας, στην ανατολική-κεντρική Πολωνία.

## Παραπομπές


Κατηγορία:Χωριά της Πολωνίας
Γιάννης Βασιλείου

Ο **Γιάννης Βασιλείου** (Σαλαμίνα, 1 Ιανουαρίου 1950) είναι Έλληνας λαϊκός τραγουδιστής. Κυκλοφόρησε περίπου τέσσερις δεκάδες ολοκληρωμένους δίσκους, κυρίως στην Alpha Records και την Real Music Greece. Ο γιος του, Γιώργος Αλκαίος, είναι επίσης επιτυχημένος τραγουδιστής.

## Ενδεικτική δισκογραφία
### Άλμπουμ

*1980 - Ακόμα τη θυμάμαι
*1990 Σαν να μην έφυγες  ποτέ
*1998 - Λέει Λέει
*1998 - Το Κάτι Άλλο
*2001 - Απόφαση Ζωής
*2011 - Με Αγάπη
*2013 - Παίξε Μπάλα

### Single
*2013 - Δεν Μπορώ Να Σε Ξεχάσω

*2024 - Έχουμε Επέτειο
*2025 - Άγγελέ μου

## Παραπομπές


Κατηγορία:Έλληνες τραγουδιστές
Κατηγορία:Λαϊκοί τραγουδιστές
Χριστιανός Κάρολος Ράινχαρντ του Λάινινγκεν-Ντάγκσμπουργκ-Φάλκενμπουργκ

Ο **Χριστιανός-Κάρολος-Ράινχαρντ** κόμης του Λάινινγκεν-Ντάγκσμπουργκ-Φάλκενμπουργκ, γερμ.: *Christian Karl Reinhard von Leiningen-Dagsburg-Falkenburg* (17 Ιουλίου 1695, Mύλχαϊμ επί του Ρουρ &#x2013; 17 Νοεμβρίου 1766, Χάιντελσχαϊμ επί του Ρήνου) ήταν Γερμανός ευγενής.

## Βιογραφία
Ήταν γιος του Ιωάννη, κόμη του Λάινινγκεν-Ντάγκσμπουργκ-Φάλκενμπουργκ, και της συζύγου του, Ιωάννας-Μαγδαληνής κόμισσας του Χάναου-Λίχτενμπεργκ.

Μετά το πρόωρο τέλος του κηδεμόνα που είχε ορίσει ο πατέρας του Χριστιανός, του Κόμη Συμβουλίου και Επιτρόπου Ιωάννη-Άρνολντ Κήλμαν, ανέλαβε τον Ιούνιο του 1701 από τον Ιωάννη-Γουλιέλμου εκλέκτορα του Παλατινάτου την κυριότητα τού Μπλόιχ. Η οικογένειά του έφυγε σύντομα λόγω της απειλής του Πολέμου της Ισπανικής Διαδοχής στο Κάστρο Μπλόιχ.

## Οικογένεια
Νυμφεύτηκε στις 27 Νοεμβρίου 1726 στο Mέτενχαϊμ, την Αικατερίνη-Πολυξένη κόμισσα του Ζολμς-Ρέντελχαϊμ και απέκτησε τα ακόλουθα παιδιά:
* Ιωάννης-Κάρολος-Λουδοβίκος (6 Οκτωβρίου 1727, Χάιντελχαϊμ – 20 Μαρτίου 1734)
* Μαρία-Λουίζα-Αλμπερτίνα (16 Μαρτίου 1729, Χάιντελχαϊμ – 11 Μαρτίου 1818, Nόιστρελιτς), παντρεύτηκε στις 16 Μαρτίου 1748 τον Γεώργιο-Γουλιέλμο πρίγκιπα της Έσσης-Ντάρμσταντ (11 Ιουλίου 1722 – 21 Ιουνίου 1782).
* Πολυξένη-Βιλελμίνη (8 Αυγούστου 1730, Κάστρο Χάιντελχαϊμ – 21 Μαρτίου 1800), παντρεύτηκε στις 27 Μαρτίου 1752 τον κόμη Λούντβιχ-Έμιχ του Λάινινγκεν (22 Δεκεμβρίου 1709 – 23 Σεπτεμβρίου 1766).
* Σοφία-Καρλόττα-Φραντσίσκα (28 Οκτωβρίου 1731, κάστρο Χάιντελχαϊμ – 20 Ιανουαρίου 1781).
* Αλεξανδρίνη (25 Νοεμβρίου 1732, Φρανκφούρτη επί του Μάιν – 4 Οκτωβρίου 1809), παντρεύτηκε στις 25 Οκτωβρίου 1770 στη Φρανκφούρτη επί του Μάιν, τον Χάινριχ ΙΔ', πρίγκιπα Ρόις του Γκράιτς (18 Μαρτίου 1722 – 28 Ιουνίου 1800).
* Καρολίνα-Φελίτσιτας (22 Μαΐου 1734, Χάιντελχαϊμ – 8 Μαΐου 1810, Φρανκφούρτη επί του Μάιν), παντρεύτηκε στις 16 Απριλίου 1760, τον Κάρολο-Γουλιέλμο, πρίγκιπα του Nάσσαου-Ούζινγκεν (9 Νοεμβρίου 1735 – 17 Μαΐου 1803) και είχε τέκνα.

## Εξωτερικοί σύνδεσμοι
* "Christian Karl Reinhard (Leiningen-Dagsburg-Falkenburg)", *Γερμανική Βικιπαίδεια*

Κατηγορία:Οίκος του Λάινινγκεν
Κατηγορία:Κόμητες της Γερμανίας
Ξυλόλιο

Στην οργανική χημεία, το **ξυλόλιο** ή  **ξυλένιο** (από την ελληνική λέξη *[[ξύλο]]*, χημική ονοματολογία IUPAC: **διμεθυλβενζόλιο**) είναι οποιαδήποτε από τις τρεις οργανικές ενώσεις με τον χημικό τύπο . Προέρχονται από την αντικατάσταση δύο ατόμων υδρογόνου με μεθυλομάδες σε έναν δακτύλιο βενζολίου. Το ποια υδρογόνα είναι υποκατεστημένα, καθορίζει ποιο από τα τρία δομικά ισομερή προκύπτει. Είναι άχρωμο υγρό, που είναι εύφλεκτο και ελαφρώς λιπαρό και έχει μεγάλη βιομηχανική αξία.

Το μείγμα αναφέρεται και ως *ξυλένιο*. Τα μικτά ξυλόλια αναφέρονται σε ένα μείγμα ξυλολίων συν αιθυλοβενζόλιο. Οι τέσσερις ενώσεις έχουν πανομοιότυπους εμπειρικούς τύπους . Συνήθως οι τέσσερις ενώσεις παράγονται από διάφορες μεθόδους καταλυτικής αναμόρφωσης ή/και πυρόλυσης.

## Υγεία και ασφάλεια
Το ξυλόλιο είναι εύφλεκτο αλλά μέτριας οξείας τοξικότητας, με μέση θανατηφόρο δόση50 (LD50), να κυμαίνεται από 200 έως 5000 mg/kg για τα ζώα. Η από του στόματος LD50 για αρουραίους είναι 4300 mg/kg. Ο κύριος μηχανισμός της αποτοξίνωσης είναι η οξείδωση σε μεθυλβενζοϊκό οξύ και η υδροξυλίωση σε υδροξυλένιο.

Η κύρια επίδραση της εισπνοής ατμού ξυλολίου είναι η καταστολή του κεντρικού νευρικού συστήματος (ΚΝΣ), με συμπτώματα όπως πονοκέφαλο, ζάλη, ναυτία και έμετο. Σε έκθεση 100&nbsp;ppm, μπορεί κάποιος να εμφανίσει ναυτία ή πονοκέφαλο. Σε μια έκθεση μεταξύ 200 και 500&nbsp;ppm, τα συμπτώματα μπορεί να περιλαμβάνουν αίσθημα "υψηλού επιπέδου", ζάλη, αδυναμία, ευερεθιστότητα, έμετο και επιβράδυνση του χρόνου αντίδρασης.

Οι παρενέργειες της έκθεσης σε χαμηλές συγκεντρώσεις ξυλολίου () είναι αναστρέψιμες και δεν προκαλούν μόνιμη βλάβη. Η μακροχρόνια έκθεση μπορεί να οδηγήσει σε πονοκεφάλους, ευερεθιστότητα, κατάθλιψη, αϋπνία, διέγερση, υπερβολική κόπωση, τρόμο, απώλεια ακοής, μειωμένη συγκέντρωση και βραχυπρόθεσμη απώλεια μνήμης. Μια κατάσταση που ονομάζεται *χρόνια εγκεφαλοπάθεια που προκαλείται από [[διαλύτης|διαλύτες]] (CSE)*, κοινώς γνωστή ως «σύνδρομο οργανικού διαλύτη» έχει συσχετιστεί με την έκθεση σε ξυλόλιο. Υπάρχουν πολύ λίγες διαθέσιμες πληροφορίες που απομονώνουν το ξυλόλιο από άλλες εκθέσεις σε διαλύτες κατά την εξέταση αυτών των επιδράσεων.

Οι διαταραχές της ακοής έχουν επίσης συνδεθεί με την έκθεση σε ξυλόλιο, τόσο από μελέτες με πειραματόζωα, όσο και από κλινικές μελέτες.

Το ξυλόλιο είναι επίσης ερεθιστικό για το δέρμα και αφαιρεί από το δέρμα τα έλαιά του, καθιστώντας το πιο διαπερατό σε άλλες χημικές ουσίες. Η χρήση αδιαπέραστων γαντιών και μασκών, μαζί με αναπνευστήρες όπου χρειάζεται, συνιστάται για την αποφυγή εργασιακών προβλημάτων υγείας από την έκθεση σε ξυλόλιο.

Τα ξυλόλια μεταβολίζονται σε μεθυλοϊππουρικά οξέα. Η παρουσία μεθυλοϊππουρικού οξέος μπορεί να χρησιμοποιηθεί ως βιοδείκτης για τον προσδιορισμό της έκθεσης στο ξυλόλιο.

## Παραπομπές


Κατηγορία:Αρένια
Κατηγορία:C8
Κατηγορία:Μη πολικοί διαλύτες
Γουλιέλμος Ανιέλλι

thumb|right|255px|Το ιερό του Αγίου Δομινίκου στην ομώνυμη Βασιλική  στην Μπολόνια
Ο **αδελφός Γουλιέλμος  Ανιέλλι** (ιταλ. *Fra Guglielmo Agnelli*, περ. 1238–1312) ήταν Ιταλός γλύπτης, αρχιτέκτονας και Δομινικανός μοναχός, που γεννήθηκε και πέθανε στην Πίζα.

Ο Ανιέλλι ήταν μαθητής του γνωστού γλύπτη Νικόλα Πιζάνο, ο οποίος είχε ως πρότυπα αρχαιοελληνικές και ρωμαϊκές ιδέες στην τέχνη.

Ο Ανιέλλι έγινε δόκιμος μοναχός το 1257 και σύντομα ασχολήθηκε με εργασίες στο κοινόβιο της αδελφότητας στην Πίζα, ενώ έκτισε και το καμπαναριό του αββαείου Μπαντία α Σεττίμο, κοντά στη Φλωρεντία.

Το καλύτερο έργο του θεωρείται ότι είναι η σειρά των μαρμάρινων αναγλύφων που εκτελέσθηκαν σε συνεργασία με τον Πιζάνο και κοσμούν τον περίφημο τάφο του Αγίου Δομινίκου στον ομώνυμο ναό στην Μπολόνια. Οι μορφές που σκάλισαν πάνω στη νεκρική λήκυθο, σε μέσου βάθους ανάγλυφο (*mezzo-rilievo*), έχουν ύψος περί τα 60 εκατοστά. Το έργο του Ανιέλλι στην πίσω πλευρά του τάφου έχει ως θέμα μια εξάδα θρύλων των Δομινικανών: 1) τον όσιο Ρεγινάλδο κτυπημένο από ασθένεια, 2) την Παρθένο Μαρία να θεραπεύει έναν άρρωστο, 3) την ίδια να επιλέγει το ράσο για τους αδελφούς ιεροκήρυκες, 4) τον προηγούμενο άνδρα να απελευθερώνεται από έναν τρομερό πειρασμό κρατώντας τα χέρια του Αγίου Δομινίκου, 5) τον Πάπα Ονώριο Γ΄ να βλέπει σε όραμα τον Άγιο να στηρίζει την καταρρέουσα Βασιλική του Λατερανού και 6) τον Ονώριο Γ΄ να εξετάζει τους κανόνες του Τάγματος των Δομινικαν και να τους επικυρώνει. Η δεξιοτεχνική εκτέλεση αυτού του έργου τέχνης ανύψωσε το κύρος του Ανιέλλι σε επίπεδο που υπολειπόταν μόνο του Νικόλα Πιζάνο. Από την άλλη, οι μορφές εμφανίζουν κάποια «ακαμψία» και έλλειψη φινιρίσματος στις άκρες, αμφότερα χαρακτηριστικά της τέχνης της συγκεκριμένης χρονικής περιόδου. Επίσης είναι «στριμωγμένες». Ο Ανιέλλι και ο Ν. Πιζάνο διακόσμησαν το επάνω περιθώριο της ληκύθου με φύλλα ακάνθου και πουλιά.

Το 1293 ο Ανιέλλι εργάσθηκε στον Καθεδρικό Ναό του Ορβιέτο. Μολονότι το μερίδιό του στα γλυπτά αυτού του ναού δεν είναι πλήρως καθορισμένο, τα ανάγλυφα αποδίδονται σε αυτόν. Το πόσο καιρό πέρασε στο Ορβιέτο είναι επίσης άγνωστο. Το 1304 γνωρίζουμε ότι ασχολείτο με έργα γλυπτικής και αρχιτεκτονικής στη γενέτειρά του Πίζα, και ότι κλήθηκε να διακοσμήσει την πρόσοψη του Ναού του Αγίου Μιχαήλ του Μπόργκο με *μπα-ρελιέφ* (χαμηλά ανάγλυφα) με ιστορική θεματογραφία. Αυτά τα ανάγλυφα, καθώς και διακοσμήσεις σε άλλα μέρη του ίδιου ναού μαζί με την κατασκευή ενός άμβωνα, τον κράτησαν απασχολημένο για τα υπόλοιπα εννέα έτη του βίου του. Ο Βιντσέντσο Μαρκέζε περιγράφει τον Ανιέλλι ως όχι μόνο τον επιφανέστερο από τους Δομινικανούς γλύπτες, αλλά και ως «έναν από τους μεγαλύτερους Ιταλούς γλύπτες, που υπερτερεί κατά πολύ όλους τους σύγχρονούς του, με την εξαίρεση μόνο του Αρνόλφο, του Τζοβάννι Πιζάνο και του δασκάλου του».

## Παραπομπές


Κατηγορία:Ιταλοί γλύπτες
Κατηγορία:Ιταλοί αρχιτέκτονες
Αννιμπάλε Λίππι

Ο **Αννιμπάλε Λίππι** (ιταλ. *Annibale Lippi*, 16ος αιώνας) ήταν Ιταλός αρχιτέκτονας ενεργός κατά το β΄ μισό του 16ου αιώνα. Ο Αννιμπάλε ήταν γιος του γλύπτη και αρχιτέκτονα Νάννι ντι Μπάτσο Μπίτζο (ψευδώνυμο του Τζοβάννι Λίππι) και διετέλεσε μαθητευόμενος του Φραντσέσκο Σαλβιάτι. Τα μόνα αρχιτεκτονήματα που μπορούν με βεβαιότητα να αποδοθούν στον Α. Λίππι είναι ο Ναός της Παναγίας του Λορέτο στην πόλη Σπολέτο, που ανεγέρθηκε περί το 1572 (σε αυτό ο αρχιτέκτονας υιοθετεί στιλ Vignola), καθώς και οι ναοί της Santa Maria a Monte Cavallo και της Santa Maria della Pietà a Piazza Colonna, αμφότεροι στη Ρώμη. Η Βίλα των Μεδίκων στη Ρώμη, που παλαιότερα αποδιδόταν σε αυτόν, είναι πιθανότατα έργο του πατέρα του, αλλά ο Αννιμπάλε εργάσθηκε εκεί κατά την κατασκευή του. Στη Ρώμη επίσης ο Α. Λίππι ανεστήλωσε το Palazzo dei Convertendi στην Πλατεία Σκοσσακαβάλλι του Μπόργκο, όταν αυτό αγοράσθηκε από τον Καρδινάλιο Τζοβάννι Φραντσέσκο Κομμεντόνε (1523-1584), δίνοντάς του την οριστική του πρόσοψη. Το 1578 εμφανίζεται να συγκαταλέγεται μεταξύ των μελών της Ποντιφηκείου Ακαδημίας στο Πάνθεον. 

Ο Αννιμπάλε Λίππι πέθανε στη Ρώμη οπωσδήποτε *μετά* τη 18η Νοεμβρίου 1581, διότι με αυτή την ημερομηνία υπέγραψε, ήδη άρρωστος, τη διαθήκη του. Τάφηκε στον οικογενειακό τάφο στον ναό Τρινιτά ντεϊ Μόντι της Ρώμης.

## Παραπομπές


## Πηγές
* 

Λιππι, Α
Change.org

[thumb|200px| Το [λογότυπο του ιστότοπου Change.org]]
Το ***Change.org*** είναι ένας ιστότοπος που επιτρέπει στους χρήστες να δημιουργούν και να υπογράφουν αναφορές για την προώθηση διαφόρων κοινωνικών σκοπών, αυξάνοντας την ευαισθητοποίηση και επηρεάζοντας τους υπεύθυνους λήψης αποφάσεων και την εκτελεστική εξουσία. Ο ιστότοπος είναι μια κερδοσκοπική εταιρεία με έδρα τις ΗΠΑ, που εκτιμάται ότι έχει σχεδόν 500 εκατομμύρια χρήστες σε διεθνές επίπεδο, από τον Δεκέμβριο του 2022. Οι αναφορές συχνά επικεντρώνονται σε κρίσιμα ζητήματα, όπως τη δικαιοσύνη (γενική, οικονομική, ποινική, τα ανθρώπινα δικαιώματα, το κράτος δικαίου, την εκπαίδευση, την προστασία του φυσικού περιβάλλοντος, τα δικαιώματα των ζώων, την δημόσια υγεία και την ποιότητα στα τρόφιμα.

Ο ιστότοπος παρέχει επίσης υποστήριξη και καθοδήγηση σε οργανισμούς και μέλη που αμείβονται για να βοηθήσουν στην περαιτέρω προώθηση των σκοπών τους.

## Παραπομπές


Κατηγορία:Ακτιβισμός
Κατηγορία:Ακτιβιστές
Δροσιά Άρτας

Η **Δροσιά** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Η Δροσιά βρίσκεται προς τα όρια με την Περιφέρεια Θεσσαλίας, στα βόρεια των Ορέων του Βάλτου και σε υψόμετρο 1.180 μέτρων. Απέχει περίπου 62 χιλιόμετρα ΒΑ. από την Άρτα και 25 χιλιόμετρα Α.-ΝΑ. από το Βουργαρέλι (έδρα του δήμου). Αναφέρεται επίσημα ως ξεχωριστός οικισμός το 1940, με την παλιά της ονομασία Γκούρα, να απογράφεται στην τότε κοινότητα Μεσούντος. Μετονομάστηκε σε Δροσιά 1954 με το ΦΕΚ 101Α - 24/05/1954. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Κάτω Χώρα, τη Μεσούντα, τον Πεύκο και το Στενό αποτελούν την Κοινότητα Μεσούντας, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων και σύμφωνα με την απογραφή του 2011 απογράφησαν 8 κάτοικοι.

## Παραπομπές


Κατηγορία:Δήμος Κεντρικών Τζουμέρκων
Κατηγορία:Χωριά της περιφερειακής ενότητας Άρτας
Στενό Άρτας

Το **Στενό** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Το Στενό βρίσκεται στα όρια με την Περιφέρεια Θεσσαλίας, πολύ κοντά στις όχθες του Αχελώου ποταμού και είναι κτισμένο στους βόρειους πρόποδες του όρους Κοκκινόλακος σε υψόμετρο 460 μέτρων. Απέχει περίπου 61 χιλιόμετρα ΒΑ. από την Άρτα και 24 χιλιόμετρα Α.-ΝΑ. από το Βουργαρέλι (έδρα του δήμου). Αναφέρεται επίσημα ως ξεχωριστός οικισμός το 1940 να απογράφεται στην τότε κοινότητα Μεσούντος. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Δροσιά, τη Μεσούντα, τον Πεύκο και την Κάτω Χώρα αποτελούν την Κοινότητα Μεσούντας, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων και σύμφωνα με την απογραφή του 2011 απογράφησαν 36 κάτοικοι.

## Παραπομπές
Τζακ Τζόνσον (πυγμάχος)

**Ο Τζον Άρθουρ Τζόνσον** (αγγλ.: *John Arthur Johnson*),
(31 Μαρτίου 1878 – 10 Ιουνίου 1946), γνωστός με το παρατσούκλι  **Γίγαντας του Γκάλβεστον**, ήταν Αμερικανός πυγμάχος που, στο απόγειο της εποχής του Τζιμ Κρόου, έγινε ο πρώτος μαύρος παγκόσμιος πρωταθλητής πυγμαχίας βαρέων βαρών (1908-1915). Ο αγώνας που διεξήχθει το 1910 εναντίον του Τζέιμς Τζέφρις ονομάστηκε «ο αγώνας του αιώνα».  Ο Τζόνσον νίκησε τον Τζέφρις, ο οποίος ήταν λευκός, προκαλώντας δεκάδες φυλετικές ταραχές στις ΗΠΑ, όπου σύμφωνα με τον σκηνοθέτη Κεν Μπερνς, *για περισσότερα από δεκατρία χρόνια, ο Τζακ Τζόνσον ήταν ο πιο διάσημος και ο πιο διαβόητος Αφροαμερικανός στη Γη*.   Θεωρείται ευρέως ως ένας από τους πιο σημαντικούς πυγμάχους στην ιστορία. Ξεπερνώντας την πυγμαχία, έγινε μέρος της κουλτούρας και της ιστορίας του ρατσισμού στις Ηνωμένες Πολιτείες. 

Το 1912, ο Τζόνσον άνοιξε ένα επιτυχημένο και πολυτελές εστιατόριο και νυχτερινό κέντρο διασκέδασης το *black and tan*, το οποίο εν μέρει διοικούσε η σύζυγός του, μια λευκή γυναίκα. Οι μεγάλες εφημερίδες της εποχής υποστήριξαν σύντομα ότι ο Τζόνσον δέχτηκε επίθεση από την κυβέρνηση μόνο αφού έγινε διάσημος ως μαύρος παντρεμένος με λευκή γυναίκα και συνδέθηκε με άλλες λευκές γυναίκες.  Ο Τζόνσον συνελήφθη με την κατηγορία της παραβίασης του νόμου Μαν —που απαγόρευε σε κάποιον να μεταφέρει μια γυναίκα πέρα από τις πολιτειακές γραμμές για *ανήθικους σκοπούς*—μια κατηγορία με ρατσιστικά κίνητρα που τον ενέπλεξε σε διαμάχες για τις σχέσεις του, συμπεριλαμβανομένων των γάμων.  Καταδικασμένος σε ένα χρόνο φυλάκιση, ο Τζόνσον έφυγε από τις ΗΠΑ και αγωνίστηκε σε αγώνες πυγμαχίας στο εξωτερικό για επτά χρόνια μέχρι το 1920, όταν εξέτισε την ποινή του στο ομοσπονδιακό σωφρονιστικό κατάστημα στο Λέβανγουορθ.

Ο Τζόνσον συνέχισε να αγωνίζεται για πολλά χρόνια και διαχειριζόταν πολλές άλλες επιχειρήσεις, συμπεριλαμβανομένων προσοδοφόρων συμφωνιών προιοντων. Πέθανε σε αυτοκινητιστικό δυστύχημα το 1946 σε ηλικία 68 ετών και κηδεύτηκε στο νεκροταφείο Γκρέιςλαντ στο Σικάγο. 

Το 2018, ο Τζόνσον, με κάποια υποκίνηση του ηθοποιού Σιλβέστερ Σταλόνε, έλαβε επισήμως χάρη από τον πρόεδρο των ΗΠΑ Ντόναλντ Τραμπ. 

## Παραπομπές


## Εξωτερικοί σύνδεσμοι
* 

Κατηγορία:Ερμηνευτές βοντβίλ
Κατηγορία:Αμερικανοί πυγμάχοι
Κατηγορία:Αμερικανοί ελευθεροτέκτονες
Κώστας Αποστολίδης (επιχειρηματίας)

Ο **Κώστας Αποστολίδης** (1948 – 2024) ήταν Έλληνας χημικός μηχανικός και επιχειρηματίας, που υπήρξε ιδρυτής και διευθύνων σύμβουλος της εταιρείας Raycap και διακρίθηκε για τις ευεργεσίες του.

## Πρώτα χρόνια
Γεννήθηκε το 1948 στη Δράμα, όπου μεγάλωσε και ολοκλήρωσε τις εγκύκλιες σπουδές του. Σπούδασε χημικός μηχανικός στο Εθνικό Μετσόβιο Πολυτεχνείο. 

Στη συνέχεια εκπόνησε μεταπτυχιακές σπουδές με δικά του οικονομικά μέσα στα αμερικανικά πανεπιστήμια Harvard και McGill. 

## Σταδιοδρομία
Υπήρξε ένας αυτοδημιούργητος επιχειρηματίας. 

Ίδρυσε το 1976 την εταιρεία Raycap, που ειδικεύεται στην παραγωγή καινοτόμων προϊόντων υψηλής τεχνολογίας. Τα καινοτόμα προϊόντα που ανέπτυξε ο Αποστολίδης στη συνέχεια τον έφεραν σε συνεργασίες με την Ομοσπονδιακή Υπηρεσία Αεροπορίας των ΗΠΑ (FAA) και την τηλεπικοινωνιακή πολυεθνική εταιρεία AT&T για τους σταθμούς κινητής τηλεφωνίας. 

Η εταιρεία που ίδρυσε, η Raycap, διαθέτει εργοστάσια παραγωγής στο Μόναχο της Γερμανίας, στο Νιου Τζέρσεϊ των ΗΠΑ, δύο μονάδες παραγωγής στη Νότια Καρολίνα των ΗΠΑ, εγκαταστάσεις στο Aϊνταχο των ΗΠΑ, εργοστάσιο στη Σλοβενία και φυσικά εργοστάσιο στη Δράμα. Η Raycap, εταιρεία 100% ελληνικής ιδιοκτησίας, κατέχει πρωταγωνιστική θέση στην βιομηχανία υψηλής τεχνολογίας και είναι παγκόσμια κατασκευάστρια προϊόντων ηλεκτρικής προστασίας και συνδεσιμότητας - με ηγετική θέση στην αγορά - που παρέχει λύσεις βιομηχανικής προστασίας από υπερτάσεις, συνδεσιμότητας και διαχείρισης ενέργειας για τηλεπικοινωνίες, ΑΠΕ μεταφορές και άλλους βιομηχανικούς τομείς. 

## Προσφορά στην κοινωνία
Τα τελευταία χρόνια πρωτοστάτησε με τις κοινωνικές παροχές του στην πόλη της Δράμας, προσφέροντας τόσο στον πολιτιστικό όσο και στον αναπτυξιακό τομέα. Πέρα από τη μελέτη ανάπλασης του κέντρου της πόλης, χρηματοδότησε μελέτες και για άλλα έργα όπως το κολυμβητήριο, την ανάπλαση της Πλατείας Ελευθερίας, τον περιαστικό δρόμο στους πρόποδες του Κορυλόβου και τη μετατροπή του Στρατοπέδου Ανδρικάκη σε Κέντρο Κινηματογράφου. 

Ο Αποστολίδης αποκατέστησε το 2012 το Σαντιρβάν τζαμί, διατηρητέο κτίσμα της οθωμανικής περιόδου στη Δράμα. Απαλλοτρίωσε δυο πολυκατοικίες και με χρηματοδότησή του το μεταμόρφωσε σε χώρο πολιτισμού, σε συνεργασία με το Μουσείο Μπενάκη.

Απεβίωσε στις 28 Φεβρουαρίου 2024 από καρκίνο.

## Παραπομπές


Κατηγορία:Έλληνες χημικοί μηχανικοί
Κατηγορία:Έλληνες επιχειρηματίες
Παλαιοκάτουνο Άρτας

To **Παλαιοκάτουνο** είναι χωριό της Ηπείρου στην Περιφερειακή Ενότητα Άρτας.

## Γενικά στοιχεία
To Παλαιοκάτουνο βρίσκεται στο βορειοκεντρικό τμήμα του νομού Άρτας, χτισμένο στις όχθες του Σαραντάπορου ποταμού, με μέσο σταθμικό υψόμετρο 360 μέτρων. Απέχει περίπου 50 χιλιόμετρα ΒΑ. από την Άρτα και 8 χιλιόμετρα νότια από το Βουργαρέλι (έδρα του δήμου) ενώ μέσα από το χωριό περνάει η επαρχιακή οδός που συνδέει την Άρτα με τα Τρίκαλα. 

Αξιόλογο θρησκευτικό αξιοθέατο είναι η εκκλησία του Αγίου Δημητρίου, ο οποίος κτίστηκε το 1832 και είναι διακοσμημένος με σπάνιες τοιχογραφίες. Το χωριό πανηγυρίζει στην Κοίμηση της Θεοτόκου -  15 Αυγούστου.

## Ιστορικά στοιχεία
Η περιοχή του Παλαιοκάτουνου αναφέρεται επίσημα την περίοδο της Τουρκοκρατίας καθώς και το ίδιο το χωριό σε έγγραφα του Αλή Πασά με χρονολογία 1803, τα οποία περιγράφουν αναλυτικά  ιδιοκτησίες της Ιεράς Μονής Αγίου Γεωργίου Βουργαρελίου και καταγράφουν πολλές τοποθεσίες του με την σημερινή τους ονομασία.

Γερμανικά τμήματα της Ταξιαρχίας από την Άρτα κινούνται προς Βουργαρέλι. Σκοπός τους είναι να καταστείλουν το αντάρτικο στην περιοχή των Τζουμέρκων, αφού το Γενικό Αρχηγείο και η πλέον αξιόμαχη μονάδα του βρίσκεται στην περιοχή.

Την περίοδο της Κατοχής και στις 22 Οκτωβρίου 1943 στρατιώτες της Γερμανικής Ταξιαρχίας, που  κινούνταν προς Βουργαρέλι με σκοπό να καταστείλει το αντάρτικο στην περιοχή των Τζουμέρκων,  μπήκε στο Παλαιοκάτουνο από την "Γέφυρα Κοντοδήμα" και έβαλε φωτιά στα σπίτια και τις αποθήκες του χωριού ενώ οι κάτοικοι το είχαν εγκαταλείψει.

## Διοικητικά στοιχεία
Αναφέρεται επίσημα ως ξεχωριστός οικισμός το 1940 να απογράφεται στην τότε κοινότητα Βουργαρελίου και το 1950 στο ΦΕΚ 141Α - 27/06/1950 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Άγιο Μηνά, τον Άγιο Στέφανο, τα Αμπέλια, τον Ζάλο, τα Θανάσια, τη Μητσορούβα και την Ποταμιά αποτελούν την Κοινότητα Παλαιοκάτουνου, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων ενώ σύμφωνα με την απογραφή του 2011 απογράφησαν 157 κάτοικοι.

## Εξωτερικοί σύνδεσμοι

* Το ιστολόγιο του Παλαιοκάτουνου Άρτας
* Η επίσημη σελίδα στο Facebook

## Παραπομπές


Κατηγορία:Δήμος Κεντρικών Τζουμέρκων
Κατηγορία:Χωριά της περιφερειακής ενότητας Άρτας
Διοργανώσεις Ε.Π.Σ. Θεσσαλίας 1955–56

Η **περίοδος 1955–56** είναι η 19η στην οποία η Ένωση Ποδοσφαιρικών Σωματείων Θεσσαλίας που είναι η διοργανώτρια αρχή, διεξάγει ποδοσφαιρικές διοργανώσεις. 

## Πρωτάθλημα

Η δομή του πρωταθλήματος της Ε.Π.Σ. Θεσσαλίας σύμφωνα με την προκήρυξη ήταν η εξής:

* Α΄ Κατηγορία
** Όμιλος Βόλου
** Όμιλος Λάρισας
** Όμιλος Καρδίτσας-Τρικάλων
* B΄ Κατηγορία
** Όμιλος Βόλου
** Όμιλος Λάρισας
** Όμιλος Καρδίτσας-Τρικάλων
* Γ' Κατηγορία
** Όμιλος Βόλου
** Όμιλος Λάρισας
** Όμιλος Καρδίτσας-Τρικάλων

### Α΄ Κατηγορία
#### Όμιλος Βόλου

##### Αποτελέσματα

#### Όμιλος Λάρισας
Στον όμιλο Λάρισας πρωταθλητής αναδείχθηκε o Λαρισαϊκός.

#### Όμιλος Καρδίτσας-Τρικάλων
Στον όμιλο Καρδίτσας-Τρικάλων πρωταθλήτρια αναδείχθηκε ο Αχιλλέας Τρικάλων.

### Tελικός όμιλος Θεσσαλίας
#### Κατάταξη

##### Αποτελέσματα

### Β΄ Κατηγορία
H B΄ Κατηγορία χωρίστηκε σε τρεις ομίλους. Στον όμιλο Βόλου πρωταθλητής ήταν ο Γ.Σ. Αλμυρού, στον όμιλο Τρικάλων-Καρδίτσας ο Ε.Μ.Ο. Σοφάδων και στον όμιλο της Λάρισας ο Παναγροτικός Νίκαιας.

### Γ΄ Κατηγορία
Ήταν η 3η σεζόν της Γ΄ Κατηγορίας. Στον όμιλο Βόλου πρωταθλητής ήταν ο Ηρακλής Βόλου, στον όμιλο Τρικάλων-Καρδίτσας ο Άρης Σοφάδων και στον όμιλο της Λάρισας δεν ανακηρύχθηκε κανένας πρωταθλητής.

## Τζάνειο Κύπελλο ΕΠΣΘ
Η Νίκη Βόλου κατέκτησε το Τζάνειο Κύπελλο ΕΠΣΘ στον τελικό με τον Ηρακλή Λάρισας την περίοδο 1955-56.
* Ηρακλής Λάρισας - Νίκη Βόλου 2-3

## Παραπομπές


## Πηγές
* [PDF] Σχολή Κοινωνικών Επιστημών - Δημήτρης Καραγιώργος - Apothesis
* Εφημερίδες: "Θεσσαλία Βόλου", Ταχυδρόμος Βόλου", "Λαϊκή Φωνή Βόλου"

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 1955-1956
Κατηγορία:Εγχώρια ποδοσφαιρικά κύπελλα 1955-1956
Στεατικό νάτριο

Το **στεατικό νάτριο**, ή αλλιώς *οκταδεκανοϊκό νάτριο*, είναι  άλας νατρίου του στεατικού οξέος. Είναι λευκό στερεό και είναι γνωστό ως το πιο κοινό σαπούνι. 

Απαντάται σε πολλούς τύπους στερεών όπως π.χ. αποσμητικά, καουτσούκ, χρώματα λατέξ και μελάνια. Είναι επίσης συστατικό ορισμένων πρόσθετων τροφίμων και αρωμάτων.

## Χρήση
Έχοντας χαρακτηριστικά σαπουνιών, το στεατικό νάτριο έχει τόσο υδρόφιλα όσο και υδρόφοβα μέρη, και μια καρβοξυλική και μια μακριά υδρογονανθρακική αλυσίδα.

Αυτά τα δύο διαφορετικά συστατικά προκαλούν το σχηματισμό μικκυλίων, τα οποία παρουσιάζουν τις υδρόφιλες κεφαλές προς τα έξω και τις υδρόφοβες (υδρογονάνθρακες) ουρές τους προς τα μέσα, παρέχοντας ένα λιπόφιλο περιβάλλον για υδρόφοβες ενώσεις. 

Το τμήμα της ουράς διαλύει το λίπος ή τη βρωμιά και σχηματίζει το μικκύλιο. Χρησιμοποιείται επίσης στη φαρμακοβιομηχανία ως επιφανειοδραστικό για την ενίσχυση της διαλυτότητας των υδρόφοβων ενώσεων στην παραγωγή στοματικών αφρών.

## Παραγωγή
Το στεατικό νάτριο παράγεται ως κύριο συστατικό του σαπουνιού κατά τη σαπωνοποίηση των ελαίων και των λιπών. 

Το ποσοστό του στεατικού νατρίου εξαρτάται από τα λίπη των συστατικών. Το στέαρ είναι ιδιαίτερα υψηλό σε περιεκτικότητα σε στεατικό οξύ (ως τριγλυκερίδιο), ενώ τα περισσότερα λίπη περιέχουν χαμηλό %. 

Η ιδανική αντίδραση για το σχηματισμό στεατικού νατρίου από τη στεαρίνη (το τριγλυκερίδιο του στεατικού οξέος) παρουσιάζεται παρακάτω:

: (C18H35O2)3C3H5 + 3 NaOH → C3H5(OH)3 + 3C18H35O2Na

Καθαρισμένο στεατικό νάτριο μπορεί επίσης να παρασκευαστεί εξουδετερώνοντας το στεατικό οξύ με υδροξείδιο του νατρίου. 

: C17H35COOH + NaOH→ C17H35COONa + H2O

## Παραπομπές
Θάνος Κιούσης

Ο **Θάνος Κιούσης** (Καλάβρυτα, 10 Οκτωβρίου 1978), γνωστός ως **Τόνις Σφήνος** είναι Έλληνας ερμηνευτής, παρουσιαστής, τραγουδιστής και ηθοποιός.

## Βιογραφία
Γεννήθηκε το 1978 στα Καλάβρυτα και μεγάλωσε στον Άγιο Ελευθέριο. Όταν ήταν μικρός ήθελε να γίνει αστροναύτης. Το 2005 αποκάλυψε ότι σπούδαζε ηλεκτρονικός στα ΤΕΙ του Πειραιά, ενώ παράτησε την σχολή του για να πάει στο Βέλγιο για να γίνει ζογκλέρ. Τελικά, σπούδασε στο Βέλγιο και συγκεκριμένα θέατρο, αλλά και χορό.

Λίγα χρόνια μετά τις σπουδές του, δημιούργησε την θεατρική ομάδα του δρόμου με όνομα *Τσίρκο Ρεντίκολο* αλλά και την μπάντα *ΣΑΛΑΤΑ*. Ως ηθοποιός είχε συμμετάσχει στην σειρά *Ο Πόλεμος των Άστρων* του ΑΝΤ1 σε τέσσερα επεισόδια, ενώ η ταυτότητά του προβλήθηκε τηλεοπτικά το 2013 από την Ελεονώρα Μελέτη. Αργότερα, έκανε αρκετές ερμηνείες και διάφορες παρουσιάσεις με το ψευδώνυμο του Τόνι Σφήνου.

Από τον Σεπτέμβριο του 2023, παρουσιάζει το τηλεοπτικό παιχνίδι *5x5* του ΑΝΤ1.  

Έχει αναφέρει ο ίδιος ότι είχε πάει σε σχολή μπαλέτου στο Λονδίνο. Επίσης, τον Σεπτέμβριο του 2023 αποκάλυψε ότι του αρέσει να παραλαμβάνει το παιδί του από το σχολείο του ντυμένος με διάφορες στολές.

## Προσωπική ζωή
Το 2016 έκανε πρόταση και παντρεύτηκε την Ιωάννα Γραμματικού, αποκτώντας το 2018 το πρώτο τους παιδί, ενώ ένα χρόνο έπειτα απέκτησαν το δεύτερο. Της έκανε πρόταση γάμου ντυμένος ναύτης όπως αναφέρει ο ίδιος. Γνωρίστηκαν μέσω μιας παράστασής του.

## Κινηματογράφος

## Εξωτερικοί σύνδεσμοι
*Ο Θάνος Κιούσης στο 
*Ο Θάνος Κιούσης στο Instagram

## Παραπομπές


Κατηγορία:Έλληνες παρουσιαστές
Κατηγορία:Έλληνες ηθοποιοί
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Έλληνες τραγουδιστές
Κατηγορία:Έλληνες κωμικοί
Βραβεία Βρετανικής Ακαδημίας Κινηματογράφου 1948

Η **2η τελετή απονομής των [[βραβεία BAFTA|βραβείων]] της [[Βραβεία Βρετανικής Ακαδημίας Κινηματογράφου|Βρετανικής Ακαδημίας Κινηματογράφου]]** έγινε στις 29 Μαΐου 1949 στο Odeon Cinema, της Πλατείας Λέστερ στο Λονδίνο, για τις ταινίες που προβλήθηκαν στο Ηνωμένο Βασίλειο το έτος 1948.  Παρουσιάστηκαν από την Βρετανική Ακαδημία Κινηματογράφου (British Film Academy, σημερινή *British Academy of Film and Television Arts* (BAFTA)), έναν οργανισμό που ιδρύθηκε το 1947 από κινηματογραφιστές της Βρετανίας για την "πρόοδο της τέχνης και της τεχνικής των ταινιών". Τρια καινούργια βραβεία παρουσιάστηκαν: Καλύτερου Ντοκιμαντέρ, Ειδικού βραβείου για Ταινία και το Βραβείο Ηνωμένων Εθνών για " την καλύτερη ταινία που αντιπροσωπεύει μια ή και πολλές άπο τις βασικές αρχές του καταστατικού σημείου των Ηνωμένων Εθνών".

Η ταινία *[[Πρώτη απογοήτευση]]* κέρδισε το βραβείο για την καλύτερη βρετανική ταινία., ενώ η ταινία *[[Άμλετ (ταινία 1948)|Άμλετ]]* βραβεύτηκε ως καλύτερη  ταινία  από οποιαδήποτε πηγή. Το ντοκιμαντέρ *[[Atomic Physics]]* απέσπασε το ειδικό βραβείο.

## Υποψήφιοι και Νικητές
Οι νικητές εμφανίζονται με **έντονους χαρακτήρες**.

### Βραβείο Ηνωμένων Εθνών
Βραβεύτηκε η καλύτερη ταινία η οποία αντιπροσωπεύει μια ή και πολλές άπο τις βασικές αρχές του καταστατικού σημείου των Ηνωμένων Εθνών:
* *Atomic Physics*
* *Hungry Minds*
* *The Winslow Boy*

## Παραπομπές


## Εξωτερικοί σύνδεσμοι
*Επίσημη ιστοσελίδα της Βρετανικής Ακαδημίας Κινηματογράφου και Τηλεόρασης

1948
Κατηγορία:Κινηματογραφικά γεγονότα του 1948
Θανάσια Άρτας

Τα **Θανάσια** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Τα Θανάσια βρίσκονται στα νότια των Αθαμανικών Ορέων (Τζουμέρκα) σε υψόμετρο 420 μέτρων. Απέχουν περίπου 45 χιλιόμετρα ΒΑ. από την Άρτα και 13 χιλιόμετρα Ν.-ΝΔ. από το Βουργαρέλι (έδρα του δήμου) ενώ στα βορειοανατολικά του είναι είναι το Παλαιοκάτουνο. Μέσα από το χωριό περνάει ο επαρχιακός δρόμος Άρτας - Βουργαρελίου και στα βόρειά του ο ποταμός Σαραντάπορος. Αναφέρεται επίσημα ως ξεχωριστός οικισμός το 1981 να απογράφεται στην κοινότητα Βουργαρελίου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Άγιο Μηνά, τον Άγιο Στέφανο, τα Αμπέλια, το Παλαιοκάτουνο, τον Ζάλο, τη Μητσορούβα και την Ποταμιά αποτελούν την Κοινότητα Παλαιοκάτουνου, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων ενώ σύμφωνα με την απογραφή του 2011 απογράφησαν 15 κάτοικοι.

## Παραπομπές


Κατηγορία:Δήμος Κεντρικών Τζουμέρκων
Κατηγορία:Χωριά της περιφερειακής ενότητας Άρτας
Δημοκρατική Συμμαχία για την Πολυμορφία και την Αφύπνιση

Η **Δημοκρατική Συμμαχία για την Πολυμορφία και την Αφύπνιση** (, **DAVA**) είναι ένα πολιτικό κόμμα στην Γερμανία, το οποίο εκπροσωπεί πολίτες με τουρκικές ρίζες και συγκεκριμένα υποστηρικτές των τουρκικών κυβερνήσεων του Ρετζέπ Ταϊγίπ Έρντογαν. Ιδρύθηκε το 2024 με πρόεδρο τον Τεβφίκ Οζτζάν. Το κόμμα δηλώνει ως στόχο του την προστασία των μουσουλμανικών εθνικών μειονοτήτων στην χώρα. Λόγω της στενής του σχέσης με την τουρκική κυβέρνηση, ορισμένα μέσα ενημέρωσης το αποκαλούν «**Κόμμα Έρντογαν**».

Το κόμμα επικρίνεται για τους προαναφερθέντες στενούς δεσμούς του με την τουρκική κυβέρνηση και το κυβερνών κόμμα AKP. Ο ειδικός στο Ισλάμ Ερέν Γκιουβερτζίν, βλέπει το κόμμα ως ένα μέσο που χρησιμοποιείται από τον Τούρκο πρόεδρο Έρντογαν για να ασκήσει πολιτική επιρροή στη Γερμανία και την Ευρωπαϊκή Ένωση. Το κόμμα περιγράφεται ως «φίλα προσκείμενο στον Έρντογαν» και «Τουρκικο-ισλαμιστικό».

## Ιδεολογία
Σύμφωνα με την ιδρυτική διακήρυξη του κόμματος, η DAVA απαιτεί να δοθούν πλήρη δικαιώματα σε άτομα ξένης καταγωγής, επισημαίνοντας ότι πολύ συχνά «όταν ψάχνουν για διαμερίσματα ή δουλειά, καθώς και σε πολλές καθημερινές καταστάσεις, όπως η συναλλαγή με αρχές, νιώθουν ότι δεν γίνονται δεκτά ως μέλη με πλήρη δικαιώματα της ευρωπαϊκής κοινωνίας». Το κόμμα στοχεύει επίσης στην αντιμετώπιση της παιδικής φτώχειας και των προβλημάτων της τρίτης ηλικίας, απαιτώντας περισσότερα κοινωνικά επιδόματα και ζητώντας μια «ρεαλιστική και μη ιδεολογική πολιτική για τους πρόσφυγες».

## Ιστορία
Το κόμμα ιδρύθηκε τον Ιανουάριο του 2024, δηλώνοντας την πρόθεσή του να συμμετάσχει στις εκλογές του Ευρωπαϊκού Κοινοβουλίου τον Ιούνιο. Η ηγεσία του κόμματος DAVA, με επικεφαλής τον δημοσιογράφο Τεβφίκ Οζτζάν, περιλαμβάνει επίσης τον δικηγόρο Φατίχ Ζινγκάλ, τον δρ. Αλί Ιχσάν Ουνλού και τον δρ. Μουσταφά Γιολντάς.

## Κριτική
Η γερμανική εφημερίδα *[[Bild]]* επέκρινε το κόμμα DAVA, αποκαλώντας το ισλαμικό μοχλό επιρροής του Ρετζέπ Ταϊγίπ Έρντογαν στη γερμανική πολιτική. Είναι γνωστό ότι όλα τα μέλη της ηγεσίας του κόμματος DAVA ήταν μέλη του Κόμματος Δικαιοσύνης και Ανάπτυξης ή των θυγατρικών του.

Ο πολιτικός του CDU Κριστόφ ντε Βράις, προειδοποίησε κατά του πιθανού κόμματος και κάλεσε τις αρχές ασφαλείας να παρακολουθούν στενά τις δραστηριότητές του και τις διασυνδέσεις του με την τουρκική κυβέρνηση. Άλλοι πολιτικοί εξέφρασαν παρόμοιες ανησυχίες και προειδοποίησαν ενάντια στην άμεση επιρροή της τουρκικής κυβέρνησης στη γερμανική πολιτική μέσω του DAVA.

Ο Αλί Ερτάν Τοπράκ, πολιτικός του CDU και πρόεδρος της κουρδικής κοινότητας στη Γερμανία, περιγράφει το DAVA ως αντιδημοκρατικό, γερμανικό παρακλάδι του AKP και ως μία μορφή ενός «τουρκικού AfD».

## Παραπομπές


## Εξωτερικοί σύνδεσμοι

* Επίσημος ιστότοπος
Παγκόσμιο Πρωτάθλημα Κλειστού Στίβου 2024 – 60 μέτρα ανδρών

Τα **[[60 μέτρα]] ανδρών** στο Παγκόσμιο Πρωτάθλημα Κλειστού Στίβου 2024 πραγματοποιήθηκαν στη 1 Μαρτίου 2024.
## Αποτελέσματα
### Σειρές
Πρόκριση: Οι 3 πρώτοι κάθε σειράς (Q) και οι επόμενοι 3 γρηγορότεροι (q) προκρίνονται στους ημιτελικούς

Οι σειρές ξεκίνησαν στις 12:58.

### Ημιτελικοί
Πρόκριση: Οι πρώτοι 2 κάθε σειράς (Q) και οι επόμενοι 2 γρηγορότεροι (q) προκρίνονται στον τελικό.

Οι ημιτελικοί ξεκίνησαν στις 19:45.

### Τελικός
Ο τελικός ξεκίνησε στις 21:46.

## Παραπομπές

60Α
Αγρόπολη

Η **Αγρόπολη** (ιταλικά: Agropoli) είναι πόλη και δήμος που βρίσκεται στην περιοχή Τσιλέντο της επαρχίας του Σαλέρνο στην Καμπανία της Ιταλίας. Βρίσκεται στην αρχή της Ακτής Τσιλεντάνα, στο Τυρρηνικό Πέλαγος.

Ο δήμος συνορεύει με Καπάτσο Παίστουμ, Καστελλαμπάτε, Τσιτσεράλε, Λαουρεάνα Τσιλέντο, Ολιάστρο Τσιλέντο, Πρινιάνο Τσιλέντο και Τορκιάρα. Η πόλη απέχει λίγα μόνο χιλιόμετρα από την αρχαία ελληνική πόλη της Ποσειδωνίας.

Σύμφωνα με εκτιμήσεις του 2011, στην πόλη ζούσαν 17.335 κάτοικοι. Βρίσκεται χτισμένη σε υψόμετρο μόλις 8 μέτρων.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Καμπανίας
Παγκόσμιο Πρωτάθλημα Κλειστού Στίβου 2024 – 400 μέτρα ανδρών

Τα **[[400 μέτρα]] ανδρών** στο Παγκόσμιο Πρωτάθλημα Κλειστού Στίβου 2024 πραγματοποιήθηκαν την 1 και 2 Μαρτίου 2024.
## Αποτελέσματα
### Σειρές
Πρόκριση: Οι 2 πρώτοι κάθε σειράς (Q) και οι επόμενοι 4 γρηγορότεροι (q) προκρίνονται στους ημιτελικούς

Οι σειρές ξεκίνησαν στη 1 Μαρτίου, ώρα 11:52.

### Ημιτελικοί

Πρόκριση: Οι 3 πρώτοι κάθε σειράς (Q) προκρίνονται στον τελικό.

Οι ημιτελικοί ξεκίνησαν στη 1 Μαρτίου, ώρα 21:10.

### Τελικός

Ο τελικός ξεκίνησε στις 2 Μαρτίου, ώρα 21:10.

## Παραπομπές

400Α
NGC 5087

Ο **[[Νέος Γενικός Κατάλογος|NGC]] 5087** είναι ελλειπτικός γαλαξίας ο οποίος βρίσκεται στον αστερισμό Παρθένο. Τον ανακάλυψε στις 8 Απριλίου 1788 ο αστρονόμος Ουίλιαμ Χέρσελ (William Herschel) και ανήκει στην ομάδα γαλαξιών NGC 5084, που με τη σειρά της ανήκει στις ομάδες γαλαξιών «Παρθένος ΙΙ», μιας σειράς γαλαξιών και γαλαξιακών σμηνών που εκτείνονται πέρα από το νότιο άκρο του Υπερσμήνους της Παρθένου.

## Παραπομπές


## Αναφορές

## Εξωτερικοί σύνδεσμοι
* 

5087
46541
Κατηγορία:Παρθένος (αστερισμός)
Κατηγορία:Ελλειπτικοί γαλαξίες
Μπάμπης Οικονομόπουλος

Ο **Μπάμπης Οικονομόπουλος** (γεννημένος στις 9 Ιανουαρίου 1991, στην Ελευσίνα) είναι Έλληνας πρώην επαγγελματίας ποδοσφαιριστής, που εκτελεί χρέη προπονητή στον Αστέρα Μαγούλας. Κατά τη διάρκεια της μακράς ποδοσφαιρικής του καριέρας αγωνίστηκε ως κεντρικός αμυντικός αλλά και αμυντικός μέσος, σε διάφορες ομάδες όλων των εθνικών κατηγοριών.

## Ποδοσφαιρική καριέρα
Ο Οικονομόπουλος πραγματοποίησε τα πρώτα του ποδοσφαιρικά βήματα στις Ακαδημίες του Πανελευσινιακού. Τον Ιούλιο του 2009 μεταγράφηκε στον Άρη Θεσσαλονίκης, αποτελώντας μέλος της Κ-19  του συλλόγου. Την επόμενη σεζόν προωθήθηκε από τον τότε προπονητή Μίχαλ Πρόμπιερζ  στην πρώτη ομάδα και αγωνίστηκε στην Α’ Εθνική για μια τετραετία (2010-2014) με συνολικό απολογισμό 44 συμμετοχές (39 για το Πρωτάθλημα και 5 για το Κύπελλο Ελλάδας) χωρίς να πετύχει κάποιο τέρμα. 
Πραγματοποίησε το ντεμπούτο με τους «κίτρινους» στις 5 Δεκεμβρίου 2010, στον αγώνα Άρη-Αστέρα Τρίπολης 1-0. . Το πρώτο εξάμηνο του 2012, παραχωρήθηκε ως δανεικός στον Βύζαντα Μεγάρων. 

Επόμενος σταθμός στην καριέρα του υπήρξαν τα Χανιά , ενώ στις αρχές του καλοκαιριού του 2015 υπέγραψε συμβόλαιο συνεργασίας με την Λάρισα, χωρίς όμως να φορέσει ποτέ την φανέλα της καθώς αποχώρησε οικειοθελώς μετά από τρείς μήνες.  

Το Σεπτέμβριο του 2015, υπέγραψε συμβόλαιο με την Σπάρτη  στη Γ' Εθνική  , και υπήρξε βασικό και αναντικατάστατο στέλεχος της ομάδας, επιτυγχάνοντας την άνοδο στην Φούτμπολ Λιγκ τη σεζόν 2015-16. Παρέμεινε στη Λακωνία για μια τριετία, μέχρι το 2018, αγωνιζόμενος σε 54 αναμετρήσεις στη Φούτμπολ Λιγκ και σημειώνοντας 3 τέρματα, έχοντας μάλιστα φορέσει και το περιβραχιόνιο του αρχηγού της ομάδας.

Συνέχισε διαδοχικά στον Ολυμπιακό Βόλου (2018-19) , Τρίκαλα (2019-2020) , Αιγάλεω (2020-2021)  και Π.Α.Ο. Ρουφ (2021-2022) 
Από τις 27 Ιουλίου 2022, προσφέρει τις υπηρεσίες του στον Αστέρα Μαγούλας, στη ΕΠΣΔΑ. 

Ο Οικονομόπουλος έχει καταγράψει συμμετοχές και στην Εθνική Ενόπλων , με την οποία έχει λάβει μέρος και στο Παγκόσμιο Κύπελλο Ποδοσφαίρου Ενόπλων του 2019, το οποίο διεξήχθη στην Κίνα.
## Διακρίσεις
## Παραπομπές

## Εξωτερικοί σύνδεσμοι
* Το προφίλ του Χ. Οικονομόπουλου στο transfermarkt.com
* Οικονομόπουλος Μπάμπης
* Μyplayer.gr Profile

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές Α.Ο. Χανιά
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Α.Ε. Σπάρτης
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Α.Ο. Αστέρα Μαγούλας
Κατηγορία:Ποδοσφαιριστές Εθνικής Ελλάδος Ενόπλων
Κόσοβο Πόλιε

Το **Κόσοβο Πόλιε** (σερβικά: Косово Поље, αλβανικά: Fushë Kosovë) είναι πόλη και δήμος στην περιφέρεια Πρίστινας στο αμφισβητούμενο Κοσσυφοπέδιο. Βάσει της Δημοκρατίας της Σερβίας ανήκει στο Οκρούγκ Κοσσυφοπεδίου της Αυτόνομης Επαρχίας του Κοσσυφοπεδίου και Μετοχίων της Σερβίας. Σύμφωνα με την απογραφή του 2011, η πόλη του Κόσοβο Πόλιε είχε 12.919 κατοίκους, ενώ ο δήμος είχε 33.977 κατοίκους.

Ο σιδηροδρομικός σταθμός του Κόσοβο Πόλιε ήταν ο τέταρτος σημαντικότερος στη Σερβία, μετά του Βελιγραδίου, του Νόβι Σαντ και της Νις. Εκτός από πολλές γραμμές εσωτερικού, υπήρχε και διεθνής κυκλοφορία στη γραμμή Αθηνών-Σκοπίων-Βελιγραδίου-Μονάχου. Ήταν η κύρια έδρα του σιδηροδρόμου στο Κοσσυφοπέδιο και τα Μετόχια. Ωστόσο, μετά τις διώξεις των Σέρβων το 1999, όλη η περιουσία του σιδηροδρόμου σφετερίστηκε από τους Αλβανούς.

## Δημογραφικά στοιχεία
Σύμφωνα με την απογραφή του 1981, η πόλη κατοικούνταν κυρίως από Σέρβους και Μαυροβούνιους. Μετά τον πόλεμο του 1999, οι περισσότεροι Σέρβοι και Μαυροβούνιοι εγκατέλειψαν το Κόσοβο Πόλιε. Η εθνοτική δομή του πληθυσμού του Κόσοβο Πόλιε άλλαξε παντελώς λόγω της μετανάστευσης Αλβανών από τη Ντρένιτσα, το Ποντούγεβο και τη Μέντβετζα, καθώς επίσης άλλαξε και η ίδια η όψη της πόλης. Πρώην κατοικίες και πολυάριθμα εστιατόρια, για τα οποία ήταν διάσημο το Κόσοβο Πόλιε, πλέον έχουν αντικατασταθεί από κτίρια και επιχειρηματικές εγκαταστάσεις.

## Παραπομπές


Κατηγορία:Πόλεις του Κοσσυφοπεδίου
Κατηγορία:Δήμοι του Κοσσυφοπεδίου
Βραβεία Βρετανικής Ακαδημίας Κινηματογράφου 1950

Η **4η τελετή απονομής των [[βραβεία BAFTA|βραβείων]] της [[Βραβεία Βρετανικής Ακαδημίας Κινηματογράφου|Βρετανικής Ακαδημίας Κινηματογράφου]]** έγινε στις 22 Φεβρουαρίου 1951 στο Odeon Cinema, της Πλατείας Λέστερ στο Λονδίνο, για τις ταινίες που προβλήθηκαν στο Ηνωμένο Βασίλειο το έτος 1950.

Η ταινία *[[Η Μάχη των πεζοδρομίων]]* κέρδισε το βραβείο για την καλύτερη βρετανική ταινία., ενώ η ταινία *[[Όλα για την Εύα]]* βραβεύτηκε ως καλύτερη  ταινία  από οποιαδήποτε πηγή. Η ταινία *The True Fact of Japan - This Modern Age* απέσπασε το ειδικό βραβείο.

## Υποψήφιοι και Νικητές
Οι νικητές εμφανίζονται με **έντονους χαρακτήρες**.

## Παραπομπές


## Εξωτερικοί σύνδεσμοι
*Επίσημη ιστοσελίδα της Βρετανικής Ακαδημίας Κινηματογράφου και Τηλεόρασης

1950
Κατηγορία:Κινηματογραφικά γεγονότα του 1950
Ζαγκαρόλο

Το **Ζαγκαρόλο** (ιταλικά: *Zagarolo*) είναι πόλη και κοινότητα στη Μητροπολιτική πόλη της Ρώμης, στην περιοχή του Λάτσιο της κεντρικής Ιταλίας. Απέχει 34 χιλιόμετρα
νοτιοανατολικά της Ρώμης και συνορεύει με τους δήμους Κολόνα, Γκαλικάνο νελ Λάτσιο, Μόντε Κομπάτρι, Παλεστρίνα, Ρώμη και Σαν Τσεσαρέο.

Το κέντρο της πόλης Ζαγκαρόλο βρίσκεται σε έναν πολύ στενό λόφο απο τούφες, 2 χλμ μήκος και περίπου 100 μέτρα πλάτος, σε υψόμετρο 310 μέτρα, περιβάλλεται από καταπράσινες κοιλάδες. Η νότια συνέχεια μιας σημαντικής διαδρομής προσκυνήματος, η Via Francigena διέρχεται από την ύπαιθρο του Ζαγκαρόλου.

## Ιστορία
Το Ζαγκαρόλο μπορεί να έχει προέλευση από την Gabii, μια αρχαία πόλη που ιδρύθηκε τον 5ο αιώνα και βρίσκεται λίγα χιλιόμετρα από το Ζαγκαρόλο.  Ήταν μια αρχαία ρωμαϊκή πόλη και υπάρχουν ερείπια ενός ρωμαϊκού αμφιθεάτρου.

Το κέντρο της πόλης του Ζαγκαρόλο είναι μεσαιωνικής προέλευσης και το σημερινό πολεοδομικό σχέδιο αναπτύχθηκε τον 16ο αιώνα. Η πόλη είναι η γενέτειρα του συνθέτη Goffredo Petrassi. 

## Κλίμα
Το Ζαγκάρολο έχει μεσογειακό κλίμα με ζεστά και ξηρά καλοκαίρια και δροσερούς και υγρούς χειμώνες. Το καλοκαίρι είναι ως επί το πλείστον ζεστό και ηλιόλουστο, με θερμοκρασίες που μπορεί να φτάσουν τις κορυφές πάνω από 37 C για λίγες μέρες. Το καλοκαίρι είναι ξηρό με κατά διαστήματα καταιγίδες. Ο χειμώνας είναι κρύος με τις θερμοκρασίες να πέφτουν συχνά κάτω από τους 0C. Το Ζαγκαρόλο συνήθως δέχεται μια μικρή χιονοθύελλα το χειμώνα. Μια ιστορική χιονοθύελλα μισού μέτρου έπληξε το Ζαγκαρόλο το 1982, απομονώνοντας την πόλη για λίγες μέρες.

## Παραπομπές

## Εξωτερικοί σύνδεσμοι
*  
* Site of Zagarolo Toy Museum 
* Art on the road Festival  
* Quick guide of Zagarolo

Κατηγορία:Δήμοι της Μητροπολιτικής Πόλεως της Ρώμης
Λαριάνο

Το **Λαριάνο** (ιταλικά: *Lariano*) είναι κοινότητα (δήμος) στη Μητροπολιτική Πόλη της Ρώμης, στην ιταλική περιοχή του Λάτσιο, που βρίσκεται περίπου 35 χιλιόμετρα νοτιοανατολικά της Ρώμης στους Αλβανούς Λόφους.

## Δίδυμες πόλεις
Το Λαριάνο είναι αδελφοποιημένο με:
*  Βικτώρια - Ρουμανία
*  Sausset-les-Pins - Γαλλία
*  Crecchio - Ιταλία
*  Σαν Φερντινάντο ντι Πούγκλια - Ιταλία

## Παραπομπές

## Εξωτερικοί σύνδεσμοι
* Επίσημος ιστότοπος

Κατηγορία:Δήμοι της Μητροπολιτικής Πόλεως της Ρώμης
Καντεράνο

Το **Καντεράνο** (ιταλικά: *Canterano*) είναι κοινότητα (δήμος) στη μητροπολιτική πόλη της Ρώμης στην ιταλική περιοχή του Λάτιου, που βρίσκεται περίπου 45 χιλιόμετρα ανατολικά της Ρώμης.

Το Καντεράνο συνορεύει με τους ακόλουθους δήμους: Αγκόστα, Τζεράνο, Ρόκκα Καντεράνο, Ρόκκα Σάντο Στέφανο και Σουμπιάκο.

## Παραπομπές


Κατηγορία:Δήμοι της Μητροπολιτικής Πόλεως της Ρώμης
Παγκόσμιο Πρωτάθλημα Κλειστού Στίβου 2024 – Σφαιροβολία γυναικών

Η **[[σφαιροβολία]] γυναικών** στο Παγκόσμιο Πρωτάθλημα Κλειστού Στίβου 2024 πραγματοποιήθηκε στη 1 Μαρτίου 2024.
## Αποτελέσματα
### Τελικός
Ο τελικός ξεκίνησε στις 11:06.

## Παραπομπές

ΣφαιροβολιαΓ
Κ. Σ. Τσαντρασεχαράν

Ο **Κομαραβόλου Τσαντρασεκχαράν** (21 Νοεμβρίου 1920 - 13 Απριλίου 2017) ήταν καθηγητής στο ETH της Ζυρίχης και ιδρυτικό μέλος της Σχολής Μαθηματικών του Ινστιτούτου Θεμελιωδών Ερευνών Τάτα (Tata Institute of Fundamental Research - TIFR). Είναι γνωστός για το έργο του στη θεωρία αριθμών και την αθροιστικότητα. Τιμήθηκε με το βραβείο Πάντμα Σρι, το βραβείο Σάντι Σουρούπ Μπάτναγκαρ και το μετάλλιο Ραμανουτζάν, ενώ ήταν επίτιμος συνεργάτης του TIFR. Διετέλεσε πρόεδρος της Διεθνούς Μαθηματικής Ένωσης (IMU) από το 1971 έως το 1974.

## Βιογραφία
Ο Τσαντρασεκχαράν γεννήθηκε στις 21 Νοεμβρίου 1920 στο Ματσιλιπάτναμ, Άντρα Πραντές. Αποφοίτησε από τη δευτεροβάθμια εκπαίδευση στο χωριό Μπαπάτλα, στο Γκουντούρ, Άντρα Πραντές. Έλαβε μεταπτυχιακό δίπλωμα στα μαθηματικά από το Κολλέγιο της Προεδρίας, στο Τσενάι, και διδακτορικό δίπλωμα από το Τμήμα Μαθηματικών του Πανεπιστημίου του Μαντράς το 1942, υπό την επίβλεψη του K. Ανάντα Ράου.

Ενώ εργαζόταν στο Ινστιτούτο Προηγμένων Σπουδών του Πρίνστον των ΗΠΑ, ο Χόμι Μπάμπα τον κάλεσε να ενταχθεί στη Σχολή Μαθηματικών του Ινστιτούτου Θεμελιωδών Ερευνών Tata (TIFR). Ο Τσαντρασεκχαράν έπεισε τους μαθηματικούς Λοράν Σβαρτς, Καρλ Λούντβιχ Ζήγκελ και άλλους από όλο τον κόσμο να επισκεφθούν και να δώσουν διαλέξεις στο TIFR. Το 1965, ο Τσαντρασεκχαράν  εγκατέλειψε το Ινστιτούτο Θεμελιωδών Ερευνών Tata για να ενταχθεί στο Ομοσπονδιακό Ινστιτούτο Τεχνολογίας της Ζυρίχης ETH , όπου και συνταξιοδοτήθηκε το 1988.

Τα ερευνητικά ενδιαφέροντα του Τσαντρασεκχαράν περιλάμβαναν σειρές Φουριέ, τριγωνομετρικά αθροίσματα στην αναλυτική θεωρία αριθμών και τη γεωμετρία των αριθμών.

Από το 1955 έως το 1961 ήταν μέλος της Εκτελεστικής Επιτροπής της Διεθνούς Μαθηματικής Ένωσης και ήταν επίσης γραμματέας της από το 1961 έως το 1966 και πρόεδρός της από το 1971 έως το 1974. Από το 1961 έως το 1966 ήταν μέλος του Επιστημονικού Συμβουλευτικού Συμβουλίου του Ινδικού Υπουργικού Συμβουλίου. Από το 1963 έως το 1966 ήταν αντιπρόεδρος του Διεθνούς Συμβουλίου Επιστημονικών Ενώσεων και από το 1966 έως το 1970 γενικός γραμματέας του. Ήταν εκδότης του περιοδικού της Ινδικής Μαθηματικής Εταιρείας.

Στους διδακτορικούς του φοιτητές περιλαμβάνονται οι M.Σ. Ναρασίμχαν και Ράγκαβαν Ναρασίμχαν.

Ήταν μέλος της Αμερικανικής Μαθηματικής Εταιρείας.

## Βιβλιογραφία
*A Course on Integration Theory - K. Chandrasekharan

## Επιλεγμένες δημοσιεύσεις
*with Salomon Bochner: 
*with S. Minakshisundaram: 
* reprinting 2012
*
*
*
*

## Εξωτερικοί σύνδεσμοι
* 
* Komaravolu Chandrasekharan in Historical Dictionary of Switzerland 
* Κατάλογος της Γερμανικής Εθνικής Βιβλιοθήκης - Chandrasekharan, Komaravolu  

## Παραπομπές


 

Κατηγορία:Πρόεδροι της Διεθνούς Μαθηματικής Ένωσης 
Κατηγορία:Μαθηματικοί του 20ού αιώνα 
Κατηγορία:Ινδοί μαθηματικοί